14/12/2010 | Administración LocalMunicipal
Cariño
Anuncio convocatoria

Por Resolución da Alcaldía nº 593/2010 de 25 de novembro deste ano, aprobouse a convocatoria do proceso de selección por promoción interna mediante o sistema de concurso oposición de tres funcionarios de carreira, escala de Administración Xeral, subescala Administrativa, incluidas na Oferta de Emprego Público de 2010. Na mesma resolución, apróbanse as bases reguladoras que se publican a continuación: O obxecto da presente convocatoria é a provisión en propìedade, a través do sistema de concurso-oposición, pola quenda de promoción interna, de tres prazas de administrativo de administración xeral, vacantes no cadro de persoal e incluída na oferta de emprego público correspondente ó ano 2010 (Bop Nº 219 DE 17/11/2010). Os postos de traballo de referencia cubriranse en base aos criterios de publicidade de convocatoria, igualdade, mérito e capacidade dos candidatos, de conformidade co establecido na Lei 7/1985, de 2 de abril, no Real decreto lexislativo 781/1986, de 18 de abril, na Lei 30/1984, de 2 de agosto, no Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia; no Real decreto 364/1995, do 10 de marzo, no Real decreto 896/1991, de 7 de xuño, na Lei 7/2007, de 12 de abril, e demais disposicións concordantes que resulten de aplicación.2.1. Estas prazas están incluídas no cadro de persoal funcionario de carreira do Concello de Cariño, escala de administración xeral, subescala administrativa, denominación dos postos administrativo, dotadas cos níveis e retribucións que se detallan no cadro de persoal aprobado xunto co orzamento municipal para 2010, polo Pleno da Corporación o día 28 de maio de 2010.2.2. As persoas que obteñan as prazas obxecto desta covocatoria estarán sometidas ao réxime de incompatibilidades que establece a Lei 53/1984, do 26 de decembro e as disposicións concordantes. Para tomar parte no proceso selectivo, os aspirantes, ademais dos requisitos xerais establecidos no artigo 56 do Estatuto Básico do Empregado Público e disposicións concordantes, deberán reunir os seguintes: a) Ser funcionario de carreira do Concello da Cariño e pertencer á escala de administración xeral, subescala auxiliar, e subgrupo de clasificación C2, do artigo 76 da Lei 7/2007, de 12 de abril, do Estatuto Básico do Empregado Público. b) Ter unha antigüidade de, cando menos, dous anos na escala de administración xeral, subescala auxiliar, estando en servizo activo no Concello da Cariño. c) Estar en posesión do título de bacharelato ou técnico ( F. P.2 ou equivalente), ou ter unha antigüidade de 10 anos na subescala de auxiliares de administración xeral do concello, ou 5 anos de antigüidade máis a superación do curso de formación determinado no artigo 63 do Decreto lexislativo 1/2008, de 13 de marzo. Todos estes requisitos deberán ser referidos á data na que remate o prazo de presentación de instancias da convocatoria.4.1. As persoas que desexen tomar parte no proceso selectivo deberán presentar a solicitude no modelo que figura como Anexo I, dirixida ao Sr. Alcalde do Concello da Cariño e na que se fará constar: Que reúne todos e cada un dos requisitos establecidos nas bases desta convocatoria e que se compromete, no caso de obter a praza, a cumprir con tódolos requisitos que a lexislación vixente establece para o persoal ao servizo das administracións públicas.4.2. As solicitudes presentaranse no prazo de vinte días naturais, contados a partir do día seguinte ao da publicación do anuncio desta convocatoria no Boletín Oficial do Estado, no Rexistro Xeral do Concello da Cariño, en horas de oficina, en calquera dos días laborables do prazo indicado, ou nos lugares que determina o artigo 38 da Lei 30/1992, do 26 de novembro, do réxime xurídico das Administracións Públicas e do procedemento administrativo común.4.3. Xunto coa solicitude achegaranse os xustificantes dos méritos alegados para a fase de concurso, que deberán ser orixinais ou fotocopias compulsadas.5.1. Rematado o prazo de presentación de solicitudes, o Sr. Alcalde-Presidente do Concello da Cariño, dictará resolucion no prazo máximo dun mes, aprobando a lista de aspirantes admitidos e excluídos, a cal publicarase no Boletín Oficial da Provincia e no taboleiro de anuncios da Casa do Concello, indicando no seu caso, as causas de exclusión e concedendo un prazo de dez días hábiles aos aspirantes excluídos para a rectificación de erros ou reclamacións, de acordo co previsto no artigo 71 da Lei 30/1992, do 26 de novembro, que serán resoltas pola Presidencia da Corporación.5.2. Nesta resolución, a Presidencia aprobará a lista definitiva e determinará o lugar e data de comezo dos exercicios, orde de actuación dos aspirantes naqueles exercicios que non poidan realizarse conxuntamente e a composición do tribunal cualificador.5.3. A publicación desta resolución no Boletín Oficial da Provincia servirá de emprazamento aos/ás opositores/as para o comezo das probas selectivas. O anuncios de realización das restantes probas publicaranse sucesivamente no taboleiro de anuncios da Casa do Concello.5.4. As probas selectivas non poderán comezar ata transcorridos dous meses dende a data da publicación destas bases no Boletín Oficial da Provincia.6.1. O Tribunal cualificador estará integrado por cinco membros titulares e cinco suplentes, sendo a súa composición a seguinte: presidente, secretario e tres vogais. Serán designados polo Alcalde segundo o disposto no art.4, parágrafos e) e f) do real decreto 896/91 do 7 de xuño, o art.60 da Lei 7/2007, de 12 de abril, do estatuto do empregado público, e no art.34 do Texto Refundido da Lei da Función Pública de Galicia aprobado por Decreto Lexislativo 1/2008 de 13 de marzo. O Tribunal será publicado no BOP xunto coa listaxe definitiva de admitidos e a data, lugar e hora do primeiro exercicio.6.2. A pertenza ao tribunal, órgano de selección, será a título individual, non podendo ostentar esta en representación ou por conta de ninguén; e non poderán formar parte deste o persoal de elección ou de designación política, os funcionarios interinos e o persoal eventual.6.3. As persoas que constituirán o tribunal cualificador e suplentes deberán posuír, en calquera caso, titulación ou especialización iguais ou superiores ás esixidas para o acceso ás prazas que se convocan. Poderanse nomear asesores do tribunal, que deberán facerse públicos xunto con el, e que poderán actuar con voz e sen voto, para todas ou aulgunhas das probas que así o requiran. O persoal de elección ou designación política, os funcionarios interinos e o persoal eventual non poderán formar parte dos órganos de selección.6.4. Os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros e tenderase á paridade entre muller e home.6.5. O tribunal non poderá constituírse nin actuar sen a asistencia, cando menos, de tres dos seus membros, titulares ou suplentes. En todo caso, requírese a asistencia do presidente e do secretario.6.6. Os membros do tribunal deberán absterse de intervir, notificando ao superior inmediato, cando concorran circunstancias previstas no artigo 28 da Lei 30/1992, do 26 de novembro, do Réxime xurídico das Administracións Públicas e do procedemento administrativo común. Así mesmo, os interesados poderán promover a recusación de acordo co sinalado no artigo 29 da citada norma.6.7. Tódolos membros de tribunal terán voz e voto, e resolverá, por maioría de votos dos membros presentes, tódalas dúbidas e propostas que xurdan na aplicación das normas contidas nestas bases e estará facultado para resolver as cuestións que poidan suscitarse durante a realización do concurso-oposición, así como para adoptar as medidas necesarias que garantan a debida orde daquel en todo o que non estea previsto nestas bases. En caso de empate resolverá o voto de calidade do presidente.6.8. As resolucións do tribunal vinculan a Administración, sen prexuízo de que esta, no seu caso, poida proceder á revisión de acordo co previsto nos artigos 102 e seguintes da Lei 30/1992; neste caso deberán practicarse de novo as probas ou trámites afectados polas irregularidades.6.9. Os membros do tribunal, así como de ser o caso, os asesores, terán dereito por concorrencia ás sesións, ao pagamento de asistencias na contía establecida, de conformidade co previsto no Real Decreto 462/2002, do 24 de maio. O sistema de selección será o de concurso-oposición. As probas selectivas serán de carácter teórico e práctico, terán carácter eliminatorio, non podendo pasar á proba seguinte sen superar a anterior. O procedemento de selección dos aspirantes constará de dúas fases: a primeira de concurso e a segunda de oposición. A) Fase de concurso: será previa á de oposición, non terá carácter eliminatorio, nin poderá terse en conta para superar as probas da fase de oposición. Consistirá na valoración dos méritos alegados e acreditados documentalmente polos aspirantes, de acordo co seguinte baremo: a) Experiencia profesional: -Por servizos prestados no Concello da Cariño, na subescala de auxiliar administrativo, grupo C2, 1 punto por ano, máximo 5 puntos. -Por servizos prestados noutras Administracións Públicas, na subescala de auxiliar administrativo, grupo C2, 0’90 puntos por ano, máximo 4 puntos. A experiencia profesional acreditarase mediante certificación expedida pola Administración correspondente na que se faga constar a duración dos servizos, escala, subescala, grupo e/ou categoría e nome do posto de traballo. Non se computarán neste apartado os dous anos de servizos mínimos esixidos para participar no proceso selectivo. b) Formación: - Por formación relacionada coas tarefa propias da Administración Local, que garden relación cos postos de traballo, impartida pola Administración Pública, Universidades, Centros Públicos ou concertados, organismos oficiais e demais formación homologada, e ata un máximo de 3 puntos. Cursos de ata 15 horas 0,30 puntos. Cursos de máis de 15 horas, 0,50 puntos por curso. - Coñecemento do idioma galego: Por estar en posesión do título de linguaxe administrativa de grado medio: 0,5 puntos. Por estar en posesión do título de linguaxe administrativa de grado superior: 1 punto. No caso de dispoñer de ambos, só se valorará o de nivel superior. c) Valoración do grado persoal. - Pola posesión do grado 18 consolidado: 2 ptos. - Pola posesión do grado 17 consolidado: 1,75 ptos. - Pola posesión do grado 16 consolidado: 1,50 ptos. - Pola posesión do grado 15 consolidado: 1,25 ptos. - Pola posesión do grado 14 consolidado: 1,00 ptos. A formación acreditarase mediante copia compulsada dos títulos ou certificacións que acrediten os méritos expedidas polos órganos competentes. O tribunal examinará os méritos alegados e xustificados polos aspirantes. A cualificación da fase de concurso realizarase sumando as puntuacións outorgadas polos distintos membros do tribunal e dividindo o total polo número de asistentes, constituíndo o cociente a cualificación desta fase. B) Fase de oposición: consistirá na realización dos seguintes exercicios: a) Primeiro exercicio: de carácter obrigatorio e eliminatorio. Consistirá en contestar por escrito no tempo máximo de sesenta minutos, un cuestionario de cincuenta preguntas con respostas alternativas relacionadas coas materias comprendidas no programa que figura no Anexo II. b) Segundo exercicio: de carácter obrigatorio e eliminatorio. Consistirá en realizar un suposto práctico dos dous que propoña o tribunal, relacionado coas funcións propias dos postos de traballo, no tempo máximo de trinta minutos. d) Terceiro exercicio: consistirá en traducir do castelán ao galego un texto sinalado polo tribunal nun tempo máximo de trinta minutos. Este exercicio cualificarase como “apto” ou “non apto”. Estarán exentos de realizar este exercicio os aspirantes que acrediten a súa capacidade mediante a presentación do correspondente certificado de aptitude do curso de lingual galega Celga 4 ou equivalente, expedido polo organismo oficial competente, no prazo de presentacion de instancias.8.1. As probas serán cualificadas polo tribunal de acordo co seguinte baremo: o primeiro exercicio calificarase de 0 a 25 puntos, sendo necesario acadar unha puntuación mínima de 12,5 puntos para superalo. O segundo exercicio cualificarase de 0 a 20 puntos e será preciso acadar unha puntuación mínima de 10 puntos para superalo. A puntuación total obterase sumando a obtida en tódolos exercicios.8.2. A puntuación final obterase sumando as obtidas nas fases de concurso e de oposición.9.1. Rematada a cualificación das probas, o tribunal publicará a relación dos aprobados pola orde de puntuación, no taboleiro de anuncios da Casa do Concello. O tribunal non poderá, en ningún caso, aprobar ou declarar que superaron as probas selectivas un número de aspirantes superior ao das prazas convocadas; calquera proposta que contradiga este mandato será nula de pleno dereito.9.2. Con pleno sometemento ás determinacións dos apartados anteriores, o tribunal elevará unha proposta á Alcaldía-Presidencia, xunto coa acta da última sesión realizada, para o correspondente nomeamento.10.1. No prazo de vinte días naturais, contados dende o seguinte ao da publicación da relación de aprobados no taboleiro de anuncios da Casa do Concello, o/a aspirante aprobado/a deberá presentar no Rexistro Xeral do Concello os seguintes documentos: a) Fotocopia do NIF, xunto co seu orixinal para a súa compulsa. b) Fotocopia do título de Bacharelato ou técnico (FP2 ou equivalente). No suposto de que se alegue estar en posesión dun título equivalente, deberá achegarse a certificación do órgano competente acreditativa da equivalencia. c) Certificado médico oficial acreditativo de non padecer enfermidade ou eiva física ou psíquica que imposibilite o normal exercicio da súa función. d) Declaración xurada de non ter sido separado, mediante expediente disciplinario, do servizo do Estado, Comunidades Autónomas ou Entidades Locais, nin estar inhabilitado para o exercicio das funcións públicas. e) Declaración xurada de non estar incurso en causas de incompatibilidade ou incapacidade, de conformidade coa lexislación vixente, referida ao momento da súa toma de posesión.10.2. Tendo a condición de funcionario de carreira ao servizo de Administración Pública, o/a candidato/a proposto/a, estará exento de xustificar as condicións e requisitos xa acreditados para obter o seu anterior nomeamento, debendo presentar unicamente a certificación acreditativa da súa condición e circunstancias que consten no seu expediente persoal ou folla de servizos.10.3. O que dentro do prazo indicado, agás nos casos de forza maior, non presentase a documentación esixida, non poderá ser nomeado, quedando anuladas tódalas súas actuacións, sen prexuízo das responsabilidades en que puidera incorrer por falsidade na solicitude.11.1. Cumpridos os requisitos precedentes o Presidente da Corporación efectuará o nomeamento do/a aspirante proposto/a.11.2. Notificado o nomeamento, o/a interesado/a deberá tomar posesión no prazo dun mes, contado dende a publicación do nomeamento. Neste prazo resolverase, de ser o caso, o disposto na Lei 53/1984, do 26 de decembro, sobre incompatibilidades. As presentes bases e cantos actos administrativos se deriven desta convocatoria e da actuación do tribunal, poderán ser impugnados polos interesados nos casos e na forma establecida na Lei 30/1992, do 26 de novembro, do Réxime xurídico das Administracións Públicas e do procedemento administrativo común. D./D.ª ___________________________________, provisto do NIF n.º _______________, con enderezo, para os efectos de notificación, en __________________________, localidade __________________, C. P. ____________, provincia __________________ e teléfono ____________, Que vista a convocatoria publicada polo Concello da Cariño no BOP n.º______ do día _____ de ___________ de 2010, desexo participar nas probas selectivas por promoción interna para o acceso ás prazas de administrativo da escala de Administración Xeral, vacantes no cadro de persoal. Declaro que reúno todas e cada unha das condicións esixidas na convocatoria, referidas á data de remate do prazo de presentación de instancias sinalado nas bases que declaro coñecer, e que me comprometo no caso de obter a praza a cumprir con tódolos requisitos que a lexislación vixente establece para o persoal das Administracións Públicas. Que a tal efecto achego a seguinte documentación: -Fotocopia do NIF -Xustificantes dos méritos alegados para a fase de concurso: 1 2 3 4 5 Ser admitido/a no concurso-oposición para prover as prazas indicadas. Cariño, _____ de _______________ de 20____ Sr. Alcalde-Presidente do Concello de Cariño Tema 1. A Constitución Española de 1978. Estrutura e principios xerais. O Tribunal Constitucional. A reforma da Constitución. Tema 2. Dereitos e deberes fundamentais dos españois. A súa garantía e suspensión. Tema 3. A Organización do Estado na Constitución: organización institucional ou política e organización territorial. A Coroa. As Cortes Xerais: referencia ao Valdor do Pobo e ao Tribunal de Contas. Tema 4. O Poder Xudicial: principios constitucionais. Organización xudicial en España. O Consello Xeral do Poder Xudicial. O Ministerio Fiscal. Tema 5. O Goberno e a Administración do Estado. Relacións do Goberno coas Cortes Xerais. Tema 6. A organización territorial do Estado. As Comunidades Autónomas: especial referencia aos Estatutos de Autonomía. A Administración Local. A Administración Institucional. Tema 7. Principios de actuación da Administración Pública: eficacia, xerarquía, descentralización, desconcentración, coordinación, boa fe e confianza lexítima. Tema 8. Sometemento da Administración á Lei e ao Dereito. Fontes do Dereito Administrativo: especial referencia á Lei e aos Regulamentos. Tema 9. A relación xurídico-administrativa. Concepto. Suxeitos: a Administración e o administrado. Capacidade e representación. Dereitos do administrado. Os actos xurídicos do administrado. Tema 10. O procedemento administrativo: concepto e clases. As fases do procedemento administrativo: iniciación, ordenación, instrucion e terminación. O silencio administrativo. Tema 11. Os procedementos especiais: reclamacións previas ao exercicio de accións civís e laborais; a potestade sancionadora e outros procedementos. Tema 12. O acto administrativo: concepto, clases e elementos. Motivación e notificación. Eficacia dos actos administrativos. Executividade e execución forzosa. Suspensión. Validez e invalidez do acto administrativo. Validación, conservación e conversión. Tema 13. Revisión dos actos administrativos. Revisión de oficio. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión. O recurso económico-administrativo. Tema 14. Revisión xurisdicional dos actos administrativos: o recurso contencioso-administrativo. Tema 15. Formas da acción administrativa, con especial referencia á Administración Local. A actividade de fomento. A actividade de policía: as licenzas. O Servizo Público Local: formas de xestión do servizo público local. Tema 16. A intervención administrativa na propiedade privada. A expropiación forzosa. Tema 17. A responsabilidade da Administración Pública: evolución histórica e situación actual. Tema 18. O réxime local español: principios constitucionais e regulación xurídica. Tema 19. O municipio: concepto e elementos. O termo municipal. A poboación e o empadroamento. Tema 20. Organización municipal. Competencias. Tema 21. A provincia. Organización provincial. Competencias. Tema 22. Outras entidades locais. Mancomunidades, bisbarras ou outras entidades que agrupen varios municipios. As áreas metropolitanas. As entidades de ámbito territorial inferior ao municipal. Tema 23. Réxime xeral das eleccións locais. Tema 24. Relacións das entidades locais coas restantes administracións territoriais. A autonomía local. Tema 25. Ordenanzas, regulamentos e bandos. Procedemento de elaboración e aprobación. Infraccións. Tema 26. O Estatuto básico do empregado público. O persoal ao servizo das entidades locais: clases. Cadro de persoal e relacións de postos de traballo. A carreira administrativa. Situacións administrativas. Tema 27. Dereitos dos funcionarios públicos. Retribucións. Sistema de seguridade social dos funcionarios locais. Dereitos sindicais e de representación. Tema 28. Deberes dos funcionarios públicos. Responsabilidade. Incompatibilidade. Réxime disciplinario. Tema 29. Os bens das entidades locais. O dominio público. O patrimonio privado destas. Especial referencia ao inventario municipal de bens e ao seu reflexo na contabilidade municipal. Tema 30. Os contratos administrativos na esfera local. A selección do contratista. As garantías e responsabilidade na contratación. Execución, modificación e suspensión. A revisión de prezos. Invalidez dos contratos. Extinción dos contratos. Tema 31. Especialidades do procedemento administrativo local. O rexistro de entrada e saída de documentos: requisitos na presentación de documentos. Comunicacións e notificacións. Tema 32. Funcionamento dos órganos colexiados locais: réxime de sesións e acordos. Actas e certificacións de acordos. As resolucións do presidente da corporación. Tema 33. A lexislación sobre o réxime do solo e ordenación urbana: evolución e principios inspiradores. A lexislación urbanística na Comunidade Autónoma de Galicia. Tema 34. Lexislación sectorial aplicable no ámbito local. Urbanismo. Espectáculos públicos e actividades recreativas. Tema 35. O orzamento: principios orzamentarios. A Lei xeral orzamentaria. Tema 36. As facendas locais. Clasificación dos ingresos. As ordenanzas fiscais. Tema 37. Estudo especial dos ingresos tributarios: impostos, taxas e contribucións especiais. Os prezos públicos. Tema 38. Os orzamentos das entidades locais. Principios, integración e documentos de que constan. Proceso de aprobación do orzamento local. Principios xerais de execución do orzamento. Modificacións orzamentarias: os créditos extraordinarios e os suplementos de crédito, as transferencias de créditos e outras figuras. A liquidación do orzamento. A formación da Conta Xeral e a rendición desta ao “Tribunal de Cuentas” e ao “Consello de Contas de Galicia”. Tema 39. O gasto público local: concepto e réxime legal. Execución dos gastos públicos. Contabilidade e contas. Documentos contables. Tema 40. O Concello da Cariño. Descrición e división territorial. Organización municipal da Cariño. Servizos públicos municipais da Cariño. Cariño, 3 de decembro de 2010 O Alcalde Asdo. José Luis Armada Castro